  Виталий Пронин Ижысь Гогольлэн бульварез шедиз Россиысь тужгес адӟем карымон шутэтскон интыос пӧлы.Устоосыз 125 интыос быръемын «Формирование комфортной городской среды» программая выльдӥськем бульваръёс, паркъёс пӧлысь. Гогольлэн бульварез сӥё-дано усьтэмын кылем арын - сое выльдыны кулэ луиз 44 миллион манет, со пӧлысь 30 миллионзэ висъяз Москва, кылемзэ - элькун бюджет.Нош 2014-тӥ арын ай та интые ӧжыт гинэ ӧз ӝутэ офисъёс. Калык талы пумитъяськыны ӧдъяз, солы дурбасьтӥз элькун кивалтэт но. Табере бульвар шоркарын улӥсьёслэн но куноослэн одӥгез яратоно интызылы пӧрмиз.Пусйыны кулэ: городын улон-вылонэз ӟечомытонъя кун программа пыӵатӥськыны кутскиз кылем арысен. Со чотын элькунысьтымы 32 муниципалитетъёсысь 9 шутэтскон интыос но 293 азбаръёс тупатъямын вал.Программа азинтӥськоз туэ но - отчы пыриськозы ни элькунысьтымы 87 муниципалитетъёс. Москваысь 280 миллион манет вуыны кулэ, эшшо 65 миллион манетсэ ватсалоз элькунмы.Элина Васильева  